НАРОДНО ЧИТАЛИЩЕ „ПРОСВЕТА 1928“

с.Димчево общ. Бургас, GSM 0878 861 459,e-mail - n.ch.prosveta\_1928@abv.bg

Изх.№ 1/ 03.02.2020 г.

ДО Г-Н ДИМИТЪР НИКОЛОВ

КМЕТ НА ОБЩИНА БУРГАС

Уважаеми г-н Николов,

Приложено изпращаме Ви отчет за дейността на НЧ „Просвета - 1928“ , с.Димчево, Общ.Бургас за 2019 год., съгласно изменението на Закона за народните читалища – обн. в ДВ, бр. 42 от 05.06.2009 год. – чл. 26 а, ал. 4.

С уважение:......................

Елена Атанасова

Секретар на НЧ „Просвета - 1928“

ОТЧЕТ ЗА 2019 г.

ЗА ДЕЙНОСТТА НА НЧ „ПРОСВЕТА – 1928 г.“ С.ДИМЧЕВО

НЧ „Просвета - 1928“, с.Димчево е създадено през 1928 година.То развива културно – просветна дейност и трайно присъства в живота на хората.

Дейността му се развива в няколко направления :

- Библиотечна:

Библиотечната дейност е една от основните читалищни дейности и направления за работа. За огромно наше съжаление от няколко години (поради липса на средства) библиотеката ни не се е сдобила с нито една нова библиотечна единица. Броят библиотечни единици наброява – 5470, отчислени – 0, читатели –65, общо посещения през годината –629.

- Художествено – творческа

През 2013 година към читалището е сформирана женска битова група за автентичен фолклор, която ще съхранява традициите и активно участва в живота на селото. През 2019 година създадохме самодеен състав за народни танци и работилничка за подаръци и мартеници – „от скрина на баба“.

- Културна

Друга дейност е културната, като водещи инициативи през 2019година бяха следните:

Бабинден – една традиция непроменена във времето – къпането на „бабата“ в реката, израждането на бебето, подаръците и гостуването – както се е празнувало и преди повече от 100 години.

Петльовден – празник, който се празнува в много малко места в България, но при нас традицията се спазва стриктно и до днес. Започва се с коленето на петел, правенето на кръстове с кръвта му по вратите на къщите където има мъжки деца и т.н.

Сирни заговезни - Паликош / Прошки/ – палене на огън и прескачането му за прогонване на болестите. Песни, хора и веселба под звуците на тъпан и гайда,въртене на халва и варени яйца, както е било в годините назад и най – важното е, че и днес по – младите искат прошка от по – възрастните .

1 – ви март – децата с помощ от възрастните правят и завързват мартеници на всички в селото – жители и гости.

8 – ми март – Международния ден на жената

Първа пролет – организиране на благотворителен бал и изпращане на Баба Марта.

Великден – В четвъртък преди Великден се събираме и с помощ от децата боядисваме яйца, които раздаваме на възрастните хора в селото, на които им е трудно да се подготвят за празника.

Организиране на конкурси на площада на селото - „най – шарено яйце“ ,

„най – здраво яйце“ и „най – вкусен козунак“и т.н..

03.05. – поднасяне на венци и цветя пред паметника на Димчо Карагьозов, човека на когото е кръстено селото ни.

Организиране Ден на детето – по повод Първи юни – конкурс за детска рисунка,състезание с колелета и други детски игри.

Празника на селото, който се отбелязва около Кръстовден. На 28.09. /събота /се организира празничен концерт с участието орк. „Веселие” със солисти Галя Гильова и Димо Димов. На 29.09. се проведоха народни борби.

отбелязване – 1 – виноември – Деня на народните будители и

Коледно – новогодишните празници.

За организацията на дейностите в читалището работи служител на 0,76 щатна бройка – секретар/библиотекар, но благодарение на задружните хора от селото се справяме.